ઉમરેઠ તાલુકાના યુવકે વડોદરાની 26 વર્ષીય દલિત યુવતીને પટાવી ફોસલાવી તેને ડાકોરની હોટલમાં લગ્નની લાલચ આપી તેની સાથે સૃષ્ટિ વિરૂદ્ધનું કૃત્ય અને દુષ્કર્મ આચરી તેની વિડિયો ક્લીપ બનાવી લીધી હતી. વધુમાં જો આ બાબત તે કોઈને કહેશે તો જાનથી મારી નાંખવાની ધમકી પણ આપી હતી. પરંતુ યુવતી સમગ્ર ઘટનાની પોલીસ ફરિયાદ કરી દેશે એ ડરે યુવકે તેની સાથે લગ્નનું તરકટ પણ રચ્યું હતું. જોકે, લગ્ન બાદ યુવકના પરિવારજનોએ તેની સાથે જાતિવાચક શબ્દ બોલી તેને હેરાન-પરેશાન કરી મૂકતાં આખરે યુવતીએ સમગ્ર બનાવ સંદર્ભે ઉમરેઠ પોલીસ સ્ટેશને ફરિયાદ નોંધાવી હતી.